EkBass/fiwiki-20250220-pages-articles huggingface dataset:
Tulisalvia

Tulisalvia (Salvia splendens) kuuluu heimoon huulikukkaiskasvit (Lamiaceae).Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7Väre, Virpi: Huhtikuun erikoisuus on koristeelliset salviat. Kotipuutarha 4/2002 s. 30. Sitä viljellään yksivuotisena koristekasvina, vaikka se on oikeasti monivuotinen. Tulisalvia on kotoisin Brasiliasta. Se kasvaa siellä pensasmaisena, jopa 90 senttimetriä korkeana perennanna. Viljelylajikkeet voivat olla monta kertaa matalampia. Kukinto on aluksi vaatimaton tupsu, joka tuuhenee kesän aikana. Lajikkeilla kukkien väri voi olla kirkkaanpunainen, vaaleanpunainen, valkoinen, violetti, liila tai kaksivärinen. == Lähteet == == Aiheesta muualla == * Kassu – Kasvien suomenkieliset nimet: Tulisalvia (Salvia splendens) * Puutarha.net: Tulisalvia (Salvia splendens) * ITIS: Salvia splendens * United States Department of Agriculture (USDA): Salvia splendens * Flora of China: Salvia splendens Luokka:Salviat
Valeri Tsilent

Valeri Antonovich Tsilent (, 22. syyskuuta 1969 Lida Valko-Venäjä) on valkovenäläinen kreikkalais-roomalaisen tyylin painija ja olympiamitalisti. Seurasaolla Tsilent edustaa University Sports Clubia. Hän on edustanut maataan olympiatasolla kaksi kertaa. Atlantassa 1996 hän voitti kreikkalais- roomalaisen painin 82 kilon sarjassa ja Sydneyssä 2000 hän oli painoluokkaa alemmassa sarjassa neljäs. == Lähteet == Luokka:Valkovenäläiset kreikkalais- roomalaisen tyylin painijat Luokka:Valkovenäläiset olympiamitalistit Luokka:Vuonna 1969 syntyneet Luokka:Elävät henkilöt
Härmesalvia

Härmesalvia (Salvia farinacea) kuuluu heimoon huulikukkaiskasvit (Lamiaceae).Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 Se on monivuotinen. Tosin Suomessa sitä käytetään yksivuotisena ryhmäkasvina.Väre, Virpi: Huhtikuun erikoisuus on koristeelliset salviat. Kotipuutarha 4/2002 s. 30. Härmesalvia on kotoisin Amerikasta, Teksasista ja New Mexicosta. Se kasvaa siellä pensasmaisena perennanna. Kasvista on olemassa kaksi värimuunnosta: tummansinikukkainen ja valkokukkainen. Viljelyssä on myös lajike, jolla on kaksiväriset kukat. Härmesalvian verso ja lehdet ovat sinertävän tai harmahtavan vihreitä. == Lähteet == == Aiheesta muualla == * Kassu – Kasvien suomenkieliset nimet: Härmesalvia (Salvia farinacea) * Puutarha.net: Härmesalvia (Salvia farinacea) * ITIS: Salvia farinacea * United States Department of Agriculture (USDA): Salvia farinacea Luokka:Salviat
Aleksei Medvedev

Aleksei Medvedev on seuraavien henkilöiden nimi: * Aleksei Medvedev (s. 1977), venäläinen jalkapalloilija * Aleksei Medvedev (s. 1972), valkovenäläinen painija * Aleksei Medvedev (s. 1982), venäläinen jääkiekkoilija * Aleksei Medvedev (1927–2003), neuvostoliittolainen painonnostoja.
Kirjosalvia

Kirjosalvia (Salvia viridis) kuuluu heimoon huulikukkaiskasvit (Lamiaceae). Sitä viljellään hyötykäytössä yksivuotisena koristekasvina.Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7.Väre, Virpi: Huhtikuun erikoisuus on koristeelliset salviat. Kotipuutarha 4/2002 s. 30. Kirjosalvia on kotoisin Välimeren seudulta. Se kasvaa 40–60 senttimetriä korkeaksi. Kukat ovat vaatimattomia ja kasvin koristearvo perustuukin kauniisti värittyneisiin kukkia suojaaviin ylälehtiin. Ne ovat tummansinisiä, vaaleanpunaisia tai valkoisia. Kasvi sopii leikkokukaksi ja myös kuivakukaksi. == Lähteet == == Aiheesta muualla == *Suomen Lajitietokeskus: Kirjosalvia (Salvia viridis) *Kassu – Kasvien suomenkieliset nimet: Kirjosalvia (Salvia viridis) *Puutarha.net: Kirjosalvia (Salvia viridis) *ITIS: Salvia viridis *United States Department of Agriculture (USDA): Salvia viridis *Centre for Agriculture and Biosciences International (CABI): Salvia viridis *Pherobase: Floral volatiles of Salvia viridis Luokka:Salviat
Ryan Ayers

Ryan Ayers (s. 16. heinäkuuta 1986 Columbus) on yhdysvaltalainen koripalloilija, joka edustaa nykyisin KTP-Basketia. Hänen isänsä on NBA:ssa valmentanut Randy Ayers. == Ura == Ayers pelasi yliopistokoripalloa Notre Damen yliopistossa, jossa hän teki viimeisenä kautenaan 11,1 pistettä ottelua kohden. Hän aloitti ammattilaisuransa D-liigan Fort Wayne Mad Antsissa, josta hän siirtyi yhden pelikauden jälkeen Eurooppaan, Namika Lahteen. Kauden 2011–2012 Ayers pelasi kokonaisuudessaan Boulazacissa Ranskan kakkostasolla. Seuraavalla kaudella hän pelasi kuusi ottelua Ranskan pääsarjassa pelanneessa Orléansissa, mutta siirtyi tammikuussa 2013 D-liigan Austin Torosiin. Kaudeksi 2013–2014 Ayers palasi Suomeen, jossa hän siirtyi KTP-Basketin joukkueeseen. == Lähteet == == Aiheesta muualla == *Korisliigan pelaajaprofiili *Ligue Nationalen pelaajaprofiili *D-liigan pelaajaprofiili Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Alor Setar

Alor Setar (tai Alor Star) on kaupunki Malesian luoteisosassa. Se on Kedahin osavaltion pääkaupunki. Alor Setar on maan tärkeimmän riisinviljelyalueen keskuspaikka, ja siellä sijaitsee myös yksi maan suurimmista moskeijoista. Suurkaupunkialueella on noin 300 000 asukasta. ==Lähteet== == Aiheesta muualla == Luokka:Malesian kaupungit
Mikko Kivimäki

Mikko Antero Kivimäki (s. 1939) on suomalainen yritysjohtaja ja varatuomari. Hän oli Rautaruukin apulaisjohtaja 1971–1976, hallinnollinen johtaja 1976–1980, varatoimitusjohtaja 1980–1982 ja sen jälkeen toimitusjohtaja.Facta2001, WSOY 1981, 8. osa, palsta 568 Hän on saanut vuorineuvoksen arvon 1992.WSOY Iso Tietosanakirja 4. osa, s. 363, WSOY 1995 == Lähteet == Luokka:Suomalaiset juristit Luokka:Suomalaiset yritysjohtajat Luokka:Vuorineuvokset Luokka:Vuonna 1939 syntyneet Luokka:Elävät henkilöt
June Squibb

June Louise Squibb (s. 6. marraskuuta 1929 Vandalia, Illinois) on yhdysvaltalainen näyttelijä. Hänet tunnetaan muun muassa rooleistaan elokuvissa About Schmidt, Saanko esitellä: Joe Black, Naisen tuoksu, Kaukana taivaasta ja Nebraska, josta hän sai Oscar-ehdokkuuden parhaasta naissivuosasta. == Lähteet == == Aiheesta muualla == * * * Luokka:Vuonna 1929 syntyneet Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Elävät henkilöt
Bledjärvi

Bledjärvi () on järvi Sloveniassa Julisilla Alpeilla. Järvi ja Bledin kunta ovat suosittuja matkailukohteita. Järven rannalla sijaitsee myös kuuluisa Bledin linna. Järven saari sekä rannalla oleva linna ovat myös suosittuja vihkimispaikkoja. Slovenian virallisilla matkailusivuilla Bledjärveä kutsuttiin maan tunnetuimmaksi järveksi. == Syntyminen == Bledjärvi on 14 000 vuotta vanha jäätikköjärvi. Järven kohdalla oli allas, jota Bohinjin jäätikkö muotoili. Jäätikkö kohtasi kuitenkin esteen, valtavan kiven, ja lopulta suli. Valtavasta kivestä on enää jäljellä järven keskellä sijaitseva saari. Järvestä muotoitui 2,12 kilometriä pitkä ja 1,30 kilometriä leveä. == Urheilu == Järven alueella on mahdollisuudet kävelyyn, pyöräilyyn, vaeltamiseen sekä lasketteluun. Järvellä on lisäksi järjestetty soudun maailmanmestaruuskilpailut neljä kertaa: 1966, 1979, 1989 ja 2011. == Tarinat == Arnold Rikli aloitti 1800-luvulla kertomusperinteen, jonka mukaan järvessä kylpeminen oli terveellistä ja paransi taudeista. Tämä aiheutti alueella turistiryntäyksen. Aikoinaan lisäksi uskottiin, että järvessä olevan saaren kirkon loi sloveenien rakkaudenjumala Živa. Järveen, sen saareen ja Bledin linnaan liittyy myös seuraava tarina: linnassa asunut leskirouva sulatti kaiken omistamansa hopean ja kullan teettääkseen kellon kuolleen miehensä muistoksi. Kello oli määrä kuljettaa saarelle, mutta sekä kello, sitä kuljettanut laiva ja laivan miehistö upposivat myrkyssä. Tämä sai leskirouvan suunniltaan ja hän myi koko omaisuuteensa ja muutti Roomaan nunnaksi. Kuollessaan piispa sai kuulla naisen kohtalosta ja kiitokseksi tämän hyvin eletystä nunnan elämästä, hän kustansi saaren kirkolle uuden kellon. Piispan mukaan jokainen, joka kolmesti soittaa kelloa ja uskoo Jumalaan, saa toiveensa toteutetuksi. == Lähteet == == Aiheesta muualla == Luokka:Slovenian järvet Luokka:Tonavan vesistö
Kota Bharu

Kota Bharu (tai Kota Baharu) on kaupunki Länsi-Malesian pohjoisosassa. Se on Kelantanin osavaltion pääkaupunki. Kaupungissa asuu noin 491 000 asukasta. ==Lähteet== == Aiheesta muualla == Luokka:Malesian kaupungit
Bhaag Milkha Bhaag

Bhaag Milkha Bhaag (suomeksi ”Juokse Milkha juokse”) on vuonna 2013 ilmestynyt intialainen elämäkerrallinen urheiludraamaelokuva, jonka on ohjannut Rakeysh Omprakash Mehra. Elokuva perustuu pikajuoksija Milkha Singhin elämään. Pääosia näyttelevät Farhan Akhtar, Sonam Kapoor, Divya Dutta, Pavan Malhotra, Yograj Singh ja Prakash Raj. Elokuva sai ensi-iltansa 12. heinäkuuta 2013 ja sai hyvän vastaanoton sekä kriitikoilta että yleisöltä. Se julistettiin ”superhitiksi” Intiassa. Singh kirjoitti tyttärensä Sonia Sanwalkan kanssa elämäkertansa The Race of My Life. Singh myi elokuvaoikeudet yhden rupian hintaan sillä ehdolla, että osa tuotoista ohjattaisiin Milkha Singh Charitable Trust -hyväntekeväisyysjärjestölle. == Tarina == Tositarina Milkha Singhistä, joka selviytyi Intian jakoon liittyneistä väkivaltaisuuksista, vanhempiensa kuolemasta ja kodittomuudesta tullakseen ikoniseksi urheilijaksi. == Näyttelijät == == Soundtrack == == Palkinnot == Bhaag Milkha Bhaag voitti kuusi Filmfare Awards -palkintoa: parhaasta elokuvasta, ohjauksesta, miespääosasta, sanoituksesta, lavastuksesta ja puvustuksesta. Se voitti myös parhaan populaarielokuvan National Film Awards -palkinnon. == Lähteet == == Aiheesta muualla == * * Luokka:Vuoden 2013 intialaiset elokuvat Luokka:Intialaiset elämäkertaelokuvat Luokka:Juoksuelokuvat Luokka:Hindinkieliset elokuvat
Niuva

Niuva on Kuopion 28. kaupunginosa. Se rajoittuu pohjoisessa Julkulaan, idässä Rypysuohon, etelässä Puijonlaaksoon ja lännessä Kallaveteen. Niuvan itäosassa on pieni Kangaslampi. Niuvan alueella sijaitsee historiallinen Niuvanniemen sairaala. Maankäytön osalta Niuva on pääasiassa peltoaluetta sairaalan ympärillä. Kaupunginosassa on vain vähän asutusta ja palveluita, ja ne sijaitsevat lähinnä sairaala-alueella. Suurmäentien varrella toimii kuitenkin Länsi-Puijon päiväkoti.Länsi-Puijon päiväkoti, Kuopio.fi. Viitattu 31.7.2023 Kallaveden rannalla, niukasti Niuvan kaupunginosan eteläpuolella Puijonlaaksossa on uimaranta. Niuvan sairaalan entisillä mailla sijaitsee myös Fagernäsin kartano. Fagernäsin tila on mainittu historiallisissa lähteissä 1500-luvulla, ja se on yksi Kuopion seitsemästä kantatilasta. ==Lähteet== *
Neulaniemi

Neulaniemi on Kuopion 29. kaupunginosa. Se rajoittuu etelässä Neulamäkeen, pohjoisessa Savilahden poukamaan, lännessä Kallaveteen ja idässä Savilahden kaupunginosaan. Alueen koillisosassa on uimaranta, pohjoisempana venesatama pitkän metsätien päässä. Kaupunginosaan rakennuksista monet ovat vapaa-ajan asuntoja eikä vakituista asutusta juuri ole. Laajan, eteläpuoliseen Kolmisopen kaupunginosaan jatkuvan Neulaniemen ulkoilualueen taukopaikkoihin kuuluu Neulaniemessä muun muassa Tervaruukin maja. Kaupunginosaan kuuluvan Kaijansaaren eteläpäässä on laavu ja pohjoisosassa kaksi nuotiopaikkaa. ==Lähteet== ==Aiheesta muualla== *Neulaniemestä ja suarten takkoo, Tarinoita mökkikylästä kaapunnin kaenalossa. Toim. Sirpa Herranen. 2006. * Kuopion kuntoladut 2018-2019 (latukartta: koko kaupunkialue, pdf) * Kolmisoppi- Neulamäki (esite ulkoilualeen karttoineen, pdf) (kuopio.fi) Luokka:Kuopion kaupunginosat
Kredajärvi

Kredajärvi on tekojärvi Sloveniassa. Järvi on saanut nimensä kalkista () jota louhittiin alueella vuoteen 1985. Louhinta loi kuopan, joka pikkuhiljaa täyttyi vedellä ja järvi syntyi. Louhinta lopettettiin koska se ei tuonut voittoja eikä louhinta ollut hyväksyttävää (alue on osa Triglavin luonnonsuojelualuetta). Järvi kuitenkin pysyi ja se on nykyään vapaa-ajan käytössä. Tänäpäivänä järvi ja sen luomat kosteikot ovat tärkeää elinaluetta sammakkoeläimille, kuten sammakoille ja rupikonnille. == Lähteet == Luokka:Slovenian järvet Luokka:Tekojärvet Luokka:Tonavan vesistö
Luettelo Slovenian yli 25 kilometriä pitkistä joista

Tämä on luettelo Slovenian yli 25 kilometriä pitkistä joista. Sloveniassa on yhteensä 59 jokea, mutta tässä luettelossa on ainoastaan yli 25 kilometriä pitkät joet. Slovenian jokien pituus on yhteensä 26 989 kilometriä ja ne peittävät yhteensä 2 500 neliökilometrin alueen. Suurin osa Sloveniasta, noin 81 prosenttia, kuuluu Mustanmeren altaaseen ja loput Adrianmeren altaaseen. Nämä kaksi aluetta on jaettu vielä pienempiin alueisiin: Murjoen altaaseen, Dravajoen altaaseen, Savajoen altaaseen ja Kolpajoen altaaseen sekä Adrianmeren jokiin. == Merkinnät == Pääjoki Sivujoki Sivujoen sivujoki Sivujoen sivujoen sivujoki == Luettelo == thumb|Slovenian pisin rajajoki on Kolpa. Slovenian joet, pituus Slovenian joet, pituus Slovenian joet, pituus Slovenian joet, pituus Nimi Sloveniassa ja rajalla ulkomailla rajalla Drava 142 565 25 Meža 42 1 0 Mislinja 36 0 0 Dravinja 73 0 0 Oplotnica 28 0 0 Ložnica 26 0 0 Polskava 40 0 0 Framski potok 26 0 0 Pesnica 65 4 0 Mur 95 343 67 Ščavnica 56 0 0 Ledava 68 8 0 Sava 221 727 4 Sava Bohinjka 41 0 0 Tržiška Bistrica 27 0 0 Kokra 34 0 0 Sora 52 0 0 Poljanska Sora 43 0 0 Selška Sora 32 0 0 Kamniška Bistrica 33 0 0 Pšata 28 0 0 Ljubljanica 41 0 0 Pivka 27 0 0 Iška 31 0 0 Gradaščica 33 0 0 Savinja 102 0 0 Dreta 29 0 0 Paka 40 0 0 Bolska 32 0 0 Ložnica 26 0 0 Voglajna 35 0 0 Hudinja 32 0 0 Mirna 44 0 0 Krka 94 0 0 Temenica 27 0 0 Radulja 33 0 0 Sotla 86 3 86 Bistrica 32 0 0 Kolpa 118 176 118 Lahinja 34 0 0 Soča 96 43 0 Idrijca 60 0 0 Vipava 44 5 0 Reka 51 3 0 Dragonja 30 0 0 ==Lähteet== * Slovenia yli 25 kilometriä pitkistä joista
Kupa

Kupa (kroatiaksi), Kolpa (sloveeniksi) tai Colapis (latinaksi) on Savan sivujoki. Kupa muodostaa luonnollisen rajan Kroatian ja Slovenian välille. Kupa on 297 kilometriä pitkä, josta maiden välistä rajaa on 118 kilometriä. Loput Kupasta sijaitsee Kroatiassa. Kupan hydrologista valvontaa hoitaa nykyään neljä asemaa Kroatiassa: Radenci, Kamanje, Karlovac ja Jamnička Kiselica. == Lähteet == Luokka:Slovenian joet Luokka:Kroatian joet Luokka:Tonavan vesistö Luokka:Kroatian ja Slovenian raja Luokka:Rajajoet
Valkeakosken Kiekko-Ahma

Kiekko-Ahma on valkeakoskelainen joukkue, joka pelaa jääkiekon II- divisioonassa. Joukkueen jäähallina toimii Wareena. == Kasvatit pääsarjatasolla == Elite Prospects - Hockey Players from Kiekko-Ahma *Olli Maansaari *Markus Niemeläinen *Jani Nyman *Jere Innala ==Lähteet== ==Aiheesta muualla== * Kiekko-Ahman kotisivut Luokka:Jääkiekon II-divisioonaseurat Luokka:Valkeakoskelaiset urheiluseurat
Porin Karhu HT

Karhu HT oli porilainen vuonna 2000 perustettu jääkiekkoseura, joka pelasi Suomen kolmanneksi korkeimmalla sarjatasolla Suomi-sarjassa. Karhu HT luopui paikastaan Suomi-sarjassa kesken kauden 2022-2023 hävittyään kaikki pelaamansa 13 ottelua. Seuran pelaamat ottelut mitätöitiin. == Nykyinen kokoonpano == == Lähteet == * Karhu HT Eliteprospects.com –sivustolla === Viitteet === == Aiheesta muualla == * Karhu HT:n kotisivut Luokka:Entiset suomalaiset jääkiekkoseurat Luokka:Entiset porilaiset urheiluseurat Luokka:Vuonna 2000 perustetut urheiluseurat
Slovakian–Unkarin sota

Slovakian–Unkarin sota tai Pikkusota oli ennen toista maailmansotaa Slovakian tasavallan ja Unkarin kuningaskunnan käymä rajasota. Sota alkoi ilman sodanjulistusta Unkarin yllätyshyökkäyksellä Slovakian itäosiin 23. maaliskuuta 1939 ja päättyi Unkarin voittoon 4. huhtikuuta. Sodan jälkeen Slovakia joutui luovuttamaan Unkarille alueita itäosasta. Slovakia menetti 22 sotilasta ja 36 siviiliä. Unkari menetti 8 sotilasta ja 15 siviiliä. Sodan jälkeen Slovakia myönsi mitalin sotilaille, jotka taistelivat sodassa. pienoiskuva|vasen|Mitali Slovakian puolustamisesta, joka myönnettiin slovakialaisille sotilaille, jotka taistelivat Unkaria vastaan maalis- huhtikuussa ja myöhemmin Puolaa vastaan syyskuussa. Luokka:Slovakian tasavalta (1939–1945) Luokka:Unkarin historia Luokka:Vuoden 1939 sotahistoria
Felipe González (täsmennyssivu)

Felipe González voi tarkoittaa ainakin seuraavia henkilöitä: * Felipe González Márquez (s. 1942), espanjalainen poliitikko * Felipe González González (piispa) (s. 1944), espanjalainen roomalaiskatolinen piispa * Felipe González González (1947–2023), meksikolainen poliitikko.
Annapolisin konventti

Annapolisin konventti oli Marylandin Annapolisissa syyskuussa 1786 järjestetty kokous, joka edelsi Yhdysvaltain perustuslain säätämistä. Kokoukseen osallistui viiden osavaltion edustajia, jotka pohtivat valtioliittoa vaivanneiden ongelmien ratkaisemista. Sitä olivat edeltäneet Marylandin ja Virginian edustajien aiemmat kokoukset, joissa oli selvitelty mahdollisuuksia parantaa liikenneoloja Potomac-joella.Annapolis Convention Encyclopædia Britannica Online Academic Edition. Viitattu 28.1.2014. Annapolisin konventissa Alexander Hamilton esitti murskaavaa arvostelua maassa vallitsevasta poliittisesta kaaoksesta, joka johtui vahvan keskushallituksen puuttumisesta.Knut Mykland (suom. Heikki Eskelinen): Otavan suuri maailmanhistoria 13: Suuret vallankumoukset, s. 85. Otava, Helsinki 1985. Konventti päätyi siihen tulokseen, että kansallisia taloudellisia kysymyksiä ei olisi mahdollista ratkaista kunnolla tekemättä muutoksia maan silloisena perustuslakina toimineisiin konfederaatioartikloihin. Koska kokous ei katsonut itsellään olevan valtuuksia muutoksista päättämiseen, se esitti kaikille osavaltioille kutsun lähettää edustajansa seuraavana vuonna Philadelphiassa järjestettävään laajempaan kokoukseen. Tästä kokouksesta tuli perustuslaillinen konventti, joka laati Yhdysvalloille sen nykyisen perustuslain. ==Lähteet== Luokka:Yhdysvaltain poliittinen historia Luokka:Yhdysvaltain perustuslaki Luokka:Annapolis Luokka:1786
Carola (nimi)

Carola on naisen etunimi, Karl- tai Kaarle-nimen naispuolinen vastine. Nimi on käytössä muun muassa Italiassa, Saksassa, Alankomaissa ja Ruotsissa, jonkin verran Suomessakin. Suomessa nimi Carola on Digi- ja väestötietoviraston tietojen mukaan annettu vuoden 2019 loppuun mennessä noin 2400 henkilölle. Carolan nimipäivä on suomenruotsalaisen kalenterin mukaan 28. tammikuuta. == Tunnettuja Carola-nimisiä == * Carola Anding (s. 1960), itäsaksalainen hiihtäjä * Carola Dombeck (s. 1960), itäsaksalainen telinevoimistelija * Carola Grönhagen-Riska (s. 1945), suomalainen lääkäri ja professori * Carola Hakola (s. 2002), suomalainen näyttelijä * Carola Häggkvist (s. 1966), ruotsalainen laulaja * Carola Kinasha (s. 1972), tansanialainen laulaja * Carola Niemelä (s. 1999), suomalainen lumilautailija * Carola Sandbacka (s. 1951), suomenruotsalainen kirjailija * Carola Standerstkjöld-Liemola (1941−1997), suomalainen laulaja * Carola Teir-Lehtinen (s. 1952), suomalainen yritysjohtaja == Lähteet == == Aiheesta muualla == Luokka:Etunimet
Agmatiini

Agmatiini (C5H14N4) on guanidiinirakenteen sisältävä polyamiini ja kuuluu biogeenisiin amiineihin. Yhdistettä muodostuu arginiiniaminohapon aineenvaihduntatuotteena. == Esiintyminen eliöissä ja ominaisuudet == Agmatiinin eristi ensimmäisen kerran saksalainen Albrecht Kossel vuonna 1910 sillin maidista. Agmatiinia on tämän jälkeen eristetty muun muassa kasvien siitepölystä, sienistä, kuten torajyvästä, bakteereista ja mustekalojen lihaksista. Kasveissa agmatiini on polyamiinien synteesin välituote. Vuonna 1994 agmatiinia havaittiin muodostuvan myös nisäkkäiden elimistössä. Eliöt tuottavat agmatiinia dekarboksyloimalla arginiinia arginiinidekarboksylaasientsyymin avulla. Agmatiinin metaboliaan osallistuu kaksi entsyymiä: agmatinaasi hajottaa sen putreskiiniksi ja ureaksi ja diamiinioksidaasi, joka hapettaa agmatiinin guanidinobutyraldehydiksi ja lopulta guanidinovoihapoksi. Agmatiinilla on typpioksidin tavoin verisuonia laajentama vaikutus. Yhdiste voi myös osallistua elimistössä typpioksidin tuotannon säätelyyn sillä se on typpioksidisyntaasin inhibiittori. Agmatiini voi olla myös välittäjäaine hermostossa ja se sitoutuu α2-adrenergisiin reseptoreihin ja imidatsoliinireseptoreihin. Agmatiini nostaa solujen kalsiumionikonsentraatiota aktivoimalla ryanodiinireseptoreja. == Lähteet == == Aiheesta muualla == *Human Metabolome Database (HMDB): Agmatine *Food Component Database (FooDB): Agmatine *DrugBank: Agmatine *Kyoto Encyclopedia of Genes and Genomes (KEGG): Agmatine *ChemBlink: (4-Aminobutyl)guanidine *Dr. Duke's Phytochemical and Ethnobotanical Databases: Agmatine *Pherobase: Floral Compound - agmatine Luokka:Amiinit
Marja Sannikka

Marja Sannikka (s. 1977 Vihti) on suomalainen toimittaja, joka oli 13 vuotta Yleisradion televisio­toimittajana, muun muassa A-studiossa ja toimii nykyisin viestintätoimisto Milttonin johtavana asiantuntijana. == Ura == Sannikka toimi vuoden 2018 syksystä marras­kuun 2019 loppuun Sannikka & Ukkola -keskustelu­ohjelman toisena juontajana. Hän on työskennellyt Aamu-TV:n juontajana. Ennen siirtymistään Aamu-TV:n juontajaksi Sannikka työskenteli freelancer-toimittajana Nelosen uutisissa ja MTV3-kanavalla. Sitä ennen hän toimi Kansan­terveys­laitoksen Kansan­terveys-lehden toimitus­sihteerinä. Hän on opiskellut media-alaa Sussexin yliopistossa Englannissa. Hän toimi tammikuusta 2020 vuoden 2021 loppuun Marja Sannikka -ajan­kohtais­ohjelman juontajana. Sannikka siirtyi alkuvuodesta 2025 viestintätoimisto Milttonille johtavaksi asiantuntijaksi. == Yksityiselämä == Sannikalla diagnosoitiin Lynchin syndrooma 23-vuotiaana. Hänellä on kaksi poikaa. == Lähteet == == Aiheesta muualla == * * Luokka:Ylen toimittajat Luokka:Vuonna 1977 syntyneet Luokka:Elävät henkilöt
Shaysin kapina

Shaysin kapina oli Yhdysvaltain läntisessä Massachusettsissa elokuussa 1786 puhjennut aseellinen kansannousu, joka kesti puoli vuotta ennen kuin se saatiin kukistettua.Shays’s Rebellion Encyclopædia Britannica Online Academic Edition. Viitattu 28.1.2014. Kapinan syynä olivat vuonna 1783 päättynyttä vapaussotaa seuranneet taloudellisesti vaikeat ajat. Monet menettivät omaisuutensa takavarikoissa erääntyneiden velkojen tai maksamattomien verojen vuoksi, ja saattoivat joutua velkavankeuteen.Daniel Shays Encyclopædia Britannica Online Academic Edition. Viitattu 28.1.2014. Kapinan alussa aseistetut väkijoukot valtasivat ja sulkivat useita oikeustaloja estääkseen velallisia koskeneet ulosottopäätökset. Syyskuussa 1786 entisen vapaussodan upseerin Daniel Shaysin johtama monisatapäinen miesjoukko sulki Massachusettsin korkeimman oikeuden Springfieldissä. Tammikuussa 1787 Shays johti noin 1 200 miehen hyökkäystä Springfieldissä ollutta valtion asevarikkoa vastaan, mutta heidät torjuttiin. Miliisijoukot löivät Shaysin kannattajat Petershamin yhteenotossa 4. helmikuuta, ja hän pakeni Vermontiin. Myöhemmin Shays ja toistakymmentä muuta kapinajohtajaa tuomittiin kuolemaan, mutta hänet armahdettiin. Lopulta vain kaksi teloitettiin. Kapinan seurauksena Massachusettsin edustajainhuone sääti lakeja, jotka helpottivat velallisten asemaa. Monet pitivät Shaysin kapinaa ja sen kukistamiseen vaadittuja ponnistuksia osoituksena siitä, että Yhdysvallat tarvitsi vahvemman keskushallinnon. Kapina edisti näin perustuslaillisen konventin järjestämistä ja Yhdysvaltain perustuslain säätämistä. ==Lähteet== Luokka:Kapinat Yhdysvalloissa Luokka:Massachusettsin historia Luokka:1786
Krista Moisio

Krista Moisio (s. 17. huhtikuuta 1994 UEFA European Women's Under-19 Championship Quick Profile UEFA. Viitattu 28.1.2014.) on suomalainen jalkapalloilija. Maalivahtina pelaava Moisio edustaa kaudella 2014 porilaista NiceFutista. Hän on aikaisempia seurojaan ovat olleet Naisten Liigan Ilves ja Kokkola F10 sekä Ykkösen FC United. Moisio on edustanut 17-vuotiaista lähtien kaikkia ikäkausimaajoukkueita. Maajoukkuedebyttinsä hän teki syyskuussa 2010. Moisio oli mukana Suomen joukkueessa myös vuonna 2013 alle 19-vuotiaiden EM- kilpailuissa.Pelaajaesittely Krista Moisio Suomen Palloliitto. Viitattu 28.1.2014. == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
Savinja

Savinja on joki Koillis-Sloveniassa. Savinja virtaa pääasiassa Ylä- ja Ala- Savinjan jokilaaksoissa, Laškon ja Celjen kaupunkien läpi. Savinjan alkulähteenä on Rinkan vesiputous ja laskupaikkana Savajoki. Savinja on usein tulvinut, kuten vuosina 1990 ja 1998. Savinjalla on pituutta 102 kilometriä ja se on pisin joki, joka virtaa vain Sloveniassa. == Nimi == Nimi Savinja on lähtöisin sanasta Savьn′a, joka taas on johdettu Savajokea tarkoittavasta sanasta. Saksan kielen sana Sann on todistettu myöhemmin. Paikalliset tuntevat joen myös nimellä Sáu̯ńe. Sana Savьn′a on muotoutunut muotoon Savnja nykysloveenissa. Nimen uskotaan olevan esislaavilaista alkuperää. Historian kuluessa Savinjasta on käytetty muun muassa seuraavia nimityksiä: * fluvius Sana (800-luku) * inter fluenta Souuuę et Sounę (1016) * Seuna (1016) * Souna (1025,1028) * inter fluenta Souuuae et Sounae (1028) * Sounital (1042) Roomalainen jumalatar Adsaluta, jonka alttareita on löydetty Savan alueelta, tunnistettiin pitkään Savinjaksi. Nykyään tutkijat eivät usko Adsalutan ja Savinjan yhteyteen. == Lähteet == Luokka:Slovenian joet Luokka:Tonavan vesistö
Häntäsammakko

Häntäsammakko (Ascaphus truei) on Ascaphus-sukuun kuuluva laji. Se liikkuu öisin. == Ulkonäkö ja koko == Aikuisen yksilön pituus on 2,5–5 cm. Koirailla on häntämäinen uloke, josta laji on saanut nimensä. Häntäsammakko on väriltään ruskea, punaruskea, vihreä tai harmaa. Päässä on tumma juova. == Levinneisyys ja elinympäristö == Häntäsammakkoa tavataan Yhdysvaltojen luoteisosissa. Sitä esiintyy kosteissa metsissä, pensaikoissa ja ruohikoissa. Se elää myös vuorilla 2 000 metrin korkeudessa. == Lisääntyminen == Hedelmöitys on sisäinen. Naaras munii veteen kesällä. Munia on 40–80. == Ravinto == Eläin syö selkärangattomia eläimiä. == Lähteet == == Aiheesta muualla == *ITIS: Ascaphus truei Luokka:Sammakkoeläimet
Kalle Rentto

Kalle Toivo Edvard Rentto (s. 7. helmikuuta 1972 Tampere) on suomalainen pääsarjauransa lopettanut koripalloilija. == Ura == Rentto syntyi Tampereella, mutta aloitti koripallon Hyvinkään Tahkossa. Hän aloitti pääsarjauransa kaudella 1993–1994 Kouvojen paidassa ja edustikin koko pääsarjauransa ajan seuraa. Tulokaskausi oli tilastollisesti hänen parhaansa pääsarjassa, sillä hän teki 6,8 pistettä ottelua kohden. Kouvoissa Rentto voitti SM-kultaa vuosina 1994–1995 sekä 1998–1999. Lisäksi Rentto saavutti SM-hopeaa kahdesti uransa aikana. Kauden 1998–1999 päätteeksi hän lopetti pääsarjauransa. == Lähteet == == Aiheesta muualla == *Korisliigan pelaajaprofiili Luokka:Suomalaiset koripalloilijat Luokka:Vuonna 1972 syntyneet Luokka:Elävät henkilöt
Leigh Jakes

Leigh Jakes (s. 24. maaliskuuta 1988Connect World Football Viitattu 28.1.2014.) on yhdysvaltalainen jalkapalloilija. Hän pelaa kaudella 2014 porilaisessa NiceFutiksessa. Jakes on aikaisemmin pelannut Yhdysvaltojen yliopistosarjojen lisäksi WPSL-liigan Chicago Red Starsin joukkueessa, Ruotsin Superettanin Falköpings KIK:ssa sekä kaudella 2013 Naisten Liigan Kokkola F10:ssä. Leigh jakesin isä Van Jakes pelasi vuosina 1983–1989 amerikkalaista jalkapalloa NFL-liigassa.Leigh Jakes Profile Northwestern Wildcats. Viitattu 28.1.2014. == Lähteet == Luokka:Yhdysvaltalaiset jalkapalloilijat Luokka:Vuonna 1988 syntyneet Luokka:Elävät henkilöt
M/S Athena

M/S Athena voi tarkoittaa seuraavia laivoja: * M/S Pearl Seaways, 1989 rakennettu laiva. Nimeltään Athena vuoteen 1993 asti. * M/S Azores, 1948 rakennettu laiva. Alkujaan M/S Stockholm, nimeltään Athena vuosina 2005-2013.
Keuhkottomat salamanterit

Keuhkottomat salamanterit (Plethodontidae) on pyrstösammakoiden lahkoon kuuluva heimo. Siihen kuuluu yli puolet pyrstösammakkojen lahkon lajeista. Heimoon kuuluva suku on Plethodon, johon kuuluvia lajeja ovat punaposkisalamanteri (P. jordani) ja Plethodon glutinosus. Heimoon kuuluu myös suku Pseudotriton, johon kuuluva laji on punavesilisko. == Lähteet == Luokka:Salamanterieläimet
Lybiinae

Lybiinae on tukaanien alaheimo. Luokka:Tukaanit (heimo)
Andris Bērziņš

Andris Bērziņš voi tarkoittaa jompaakumpaa seuraavista henkilöistä: *Andris Bērziņš (s. 1951), Latvian pääministeri 2000–2002 *Andris Bērziņš (s. 1944), Latvian presidentti 2011–2015
Jennifer Aspen

Jennifer Aspen (s. 9. lokakuuta 1973 Richmond, Virginia) on yhdysvaltalainen näyttelijä. Hän on esiintynyt lukuisien eri televisiosarjojen yksittäisissä jaksoissa tai joskus useammassakin jaksossa, kuten sarjassa Viiden juttu. Aspen on esiintynyt esimerkiksi sarjoissa Pulmuset, Miehen puolikkaat, Beverly Hills 90210, Franklin & Bash, Harryn laki, Rakkauden anatomia, Isän suusta, Glee, Criminal Minds – FBI-tutkijat, Ratkaisija, Greyn anatomia, Lain luola, Friikkilinkit, Agentit, Frendit, Kellarin kunkku, Will & Grace, Lisa ja pojat, Kameleontti, NYPD Blue ja Chicagon lääkärit. ==Yksityiselämä== Aspen on naimisissa näyttelijä David O'Donnellin kanssa. Vuonna 2010 Aspen loukkaantui autokolarissa. ==Elokuvia== Vuosi Nimi Rooli Muuta 1996 Ikuisen nuoruuden himo Maria Moore 1996 A Very Brady Sequel Kathy Lawrence 1996 The Secret She Carried Toni TV-elokuva 1997 The Others Vicky Myers 1997 Changing Habits asiakas 1998 Screwed: A Hollywood Bedtime Story Susie Felton 2000 Some Common Things That Happen to Corpses Jennifer Oberon 2001 See Jane Run Jennifer 2001 Vanilla Sky Nina 2004 L.A. Twister Mindy 2004 The Ranch Shayna TV-elokuva 2005 Guy in Row Five Sarah 2007 The Frolic Leslie Munck 2007 Mr. Woodcock Cindy 2008 Struck Jennifer 2010 Melon Jennifer 2010 Unanswered Prayers Jeanette TV- elokuva 2012 Girl vs. Monster Julie Lewis TV-elokuva 2013 Nowhere Girl Michelle 2013 The Wrong Woman Alice TV-elokuva ==Lähteet== * http://www.tvguide.com/celebrities/jennifer-aspen/bio/156570 ===Viitteet=== ==Aiheesta muualla== * * Jennifer Aspenin kotisivut Luokka:yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
Onni Kustannus

Onni Kustannus on oululainen ristikkolehtien ja -kirjojen kustantaja, jonka valikoimaan kuuluu 20 erilaista lehtipisteissä myytävää ristikkojulkaisua. Onni Kustannuksen tunnetuimmat tuotteet ovat Onnen Helpot Ristikot, Timantti Ristikot, Ristikko Aarre, Ristikko Pommi sekä 100 Ristikkoa, joka on tällä hetkellä Suomen lehtipisteissä kansihinnoilla mitattuna kaikkein myydyin ristikkolehti. == Ristikkolehdet == * Onnen Helpot Ristikot * Onnen Helpot Extra *Onnen Kausiristikot * Ristikko Pommi * Timantti Ristikot * Ristikko Aarre * Ristikko Jumbo * Pommin Helpot Ristikot *Pommin Helppo Ristikkopaketti *100 Ristikkoa *Ristikko Pöllö == Krypto- ja sudokulehdet == * Onnen Kryptot *Onnen Kausikryptot * Krypto Pommi *Krypto Aarteet *Pommin Suuri Kryptopaketti * Onnen Sudokut Extra == Kirjat == * Ristikko Vuosikirja * Krypto Vuosikirja * Sudoku Vuosikirja == Aiheesta muualla == * www.onnikustannus.fi Luokka:Suomalaiset lehtitalot Luokka:Suomalaiset kirjankustantamot
Viherpäämedestäjä

Viherpäämedestäjä (Cyanomitra verticalis) on medestäjien heimoon kuuluva varpuslintu. ==Levinneisyys== Viherpäämedestäjää tavataan Afrikassa Senegalista Keniaan, Sambiaan ja Angolaan ulottuvalla alueella. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Teräspäämedestäjä

Teräspäämedestäjä (Cyanomitra bannermani) on medestäjien heimoon kuuluva varpuslintu. ==Levinneisyys== Teräspäämedestäjää tavataan Angolassa, Kongon demokraattisessa tasavallassa ja Sambiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Liekkipuumedestäjä

Liekkipuumedestäjä (Cyanomitra cyanolaema) on medestäjien heimoon kuuluva varpuslintu. ==Levinneisyys== Liekkipuumedestäjää tavataan Afrikan keskiosissa sekä Länsi-Afrikan eteläosissa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Kameruninmedestäjä

Kameruninmedestäjä (Cyanomitra oritis) on medestäjien heimoon kuuluva varpuslintu. ==Levinneisyys== Kameruninmedestäjää tavataan Kamerunissa, Nigeriassa ja Päiväntasaajan Guineassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Medestäjät
Sinipäämedestäjä

Sinipäämedestäjä (Cyanomitra alinae) on medestäjien heimoon kuuluva varpuslintu. ==Levinneisyys== Sinipäämedestäjää tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu melko yleisestä runsaslukuiseksi, ja se on luokiteltu elinvoimaiseksi. ==Lähteet== Luokka:Medestäjät
Tulitäplämedestäjä

Tulitäplämedestäjä (Cyanomitra veroxii) on medestäjien heimoon kuuluva varpuslintu. == Levinneisyys == Tulitäplämedestäjää Afrikan kaakkois- ja itärannikolla. Lajin kannankehitys on vakaa, ja se on luokiteltu elinvoimaiseksi. == Lähteet == Luokka:Medestäjät
Tapporaha

Tapporaha oli julkisista varoista maksettava palkkio suurpedon tai vahinkoeläimeksi määritellyn eläimen tappamisesta. Palkkiosta luovuttiin Suomessa vuonna 1975. Silloisen metsästyslain mukaan suden ja ahman tappamisesta sai 500, ketusta 20 ja hylkeestä 40 markkaa. Muista petoeläimistä ja riistalle vahingollisiksi määritellyistä petoeläimistä valtioneuvosto saattoi maksaa valtion tulo- ja menoarviossa osoitetun määrärahan puitteissa. Valtioneuvostolla oli joissakin tapauksissa mahdollisuus korottaa tapporaha kaksinkertaiseksi. Ketun tapporaha nostettiin 1950-luvun puolivälissä 1 000 markasta 2 000 markkaan, jolloin eläin oli lähellä kadota Suomesta kokonaan. Tapporahaa oli maksettu jo 1800-luvulla. Pitäjänkokous Helsingin pitäjässä oli päättänyt vuonna 1820 maksaa tapporahaa petojen kaatajille, koska jahtivoudin johtamien yleisten jahtien järjestäminen oli osoittautunut epäonnistuneeksi keinoksi petoeläinten tuhoamisessa. Varsinkin sudet olivat aiheuttaneet vahinkoa paikallisille karjanomistajille. Kaadetusta karhusta oli pitäjänkokouksen päätöksen mukaan maksettava 40 ruplaa sekä kaadetusta sudesta tai ilveksestä 20 ruplaa. Tapporaha oli saatettu maksaa myös viljana, jolloin sudesta oli saanut yhden ruistynnyrin. Tapporahan maksaminen karhusta lopetettiin vuonna 1953Yrjö Ylänne ja Tauno V. Mäki: Metsästyksen taito, s. 319. Helsinki:Otava, 1967. ja ilveksestä vuonna 1962.Ylänne & Mäki, 1967, s.325. Ahman, ketun ja suden tapporahan maksoi sen paikkakunnan poliisimestari tai nimismies, jossa eläin oli tapettu. Hylkeen tapporahan maksoi sen paikkakunnan poliisipäällikkö, jossa palkkion hakija asui. Ahmasta ja sudesta palkkio maksettiin sille, joka esitti eläimen kokonaisen nahan poliisilaitoksella. Ketusta oli esitettävä koko eläin tai nahka, jonka oikea etujalka oli nylkemätön kynsistä ranneniveleen saakka. Hylkeestä oli esitettävä alaleuka molempine luineen. Vuonna 2016 nousi uutisiin, että susista maksetaan tapporahaa Venäjän Karjalassa metsästäjille. Venäjän valtio maksaa noin 50 euroa ja suomalaiset saman verran hännältä edellyttäen, että susi tulee Suomen puolelta Pohjois-Karjalasta. == Lähteet == Luokka:Metsästys Luokka:Vantaan historia
Ian Nelson

Ian Nelson (5. syyskuuta 1982 Madison, Wisconsin) on yhdysvaltalainen näyttelijä. Nelson tunnetaan esimerkiksi elokuvasta The Bratz Movie. Tässä vuonna 2007 tehdyssä elokuvassa hän näytteli Dylan nimistä poikaa. == Elokuvat == * Night and Day (2010) (TV) - Eric Graham * Castle (TV series) (2010) - Troy Kenworth * Private Practice (2008) - Kirk Jensen * True Confessions of a Hollywood Starlet (2008) - Eli Walsh * Legacy (2008) - James * Dakota Skye (2008) - Jonah * Bratz: The Movie (2007) - Dylan Borrovitch * Keith (2007) - Brian * What Goes On (2007) - Brady Carter[1] (main role) * Heavens Fall (2006) - Lester Carter * 7th Heaven (2004) - Monty * Cold Case (2004) - Gary Cardiff * Natural Selection (2003) - Angelo * Home of the Brave (2002) - Randy * The Ketchup Conspiracy (2001) - Street Passerby #3/Rollerblade Kid\ * Ghost Whisperer - Bruce Waters. Luokka:Yhdysvaltalaiset näyttelijät Luokka:Elävät henkilöt Luokka:Vuonna 1982 syntyneet
Namer

Namer (, leopardi) on israelilainen miehistönkuljetusvaunu, joka suunniteltiin Merkava-taistelupanssarivaunun pohjalta. Namerin käyttöönotto Israelissa alkoi vuonna 2008. ==Suunnittelu== Namerin suunnittelussa otettiin huomioon korjaamisen helpottaminen, jonka takia ajoneuvossa on modulaarinen panssarointi. Ajoneuvossa on myös V-muotoinen alusta ja NBC-suojaus. Ajoneuvosta on myös sotilasambulanssiversio. ==Aseistus== Namer aseistetaan Samson RCWS -asejärjestelmällä, jossa on joko M2 Browning -konekivääri tai Mk 19 -kranaattikonekivääri. Toissijaisena aseistuksena voi olla FN MAG -konekivääri, 60 mm kranaatinheitin tai 12 savukranaattia. ==Moottori== Namerissa on Teledyne Continentalin 1 200 hevosvoiman (895 kW) 12-sylinterinen, ilmajäähdytteinen dieselmoottori. Voimakkaan moottorin ansiosta 60 000 kg painava ajoneuvo pystyy liikkumaan vaikeassakin maastossa. ==Tekniset tiedot== *Alkuperämaa: Israel *Suunnittelija: Israel Military Industries *Valmistaja: IDF Ordnance *Yksikköhinta: 3 miljoonaa USD *Paino: 60 000 kg *Miehistö: 3 (komentaja, ohjaaja, asejärjestelmän käyttäjä) ja jopa 12 sotilasta *Toimintakantama: 500 km *Nopeus: 60 km/h ==Käyttäjävaltiot== * * * Luokka:Israelilaiset kuljetuspanssarivaunut
Serbian moottoritieverkko

== Suunniteltu moottoritieverkko == Moottoritiet (Autoput) Tienumero Alkupiste Loppupiste Suunniteltu pituus Avattu Rakenteilla Suunnitteilla , Horgoš Preševo , , Beograd, Požega , Batrovci Beograd, , Niš, Gradina , Pojate, Preljina, Moottoriliikennetiet (Brzi put) Tienumero Alkupiste Loppupiste Suunniteltu pituus Avattu Rakenteilla Suunnitteilla , E-662 Kelebija Subotica, 21 Novi Sad Šabac Batočina, Kraljevo, == Lähteet == http://maps.google.fi/ https://www.motorways-exits.com/ Luokka:Moottoritiet Moottoritieverkko
Michael D. Roberts

Michael D. Roberts (s. 25. joulukuuta 1947) on yhdysvaltalainen näyttelijä. Robertsilla on laaja ura televisio- ja elokuva-alalla, ja hän on ollut mukana ainakin noin 60 eri televisio- tai elokuvatuotannossa. Hän esitti Roosteria tv-sarjassa Baretta. Hän on esiintynyt yksittäisissä jaksoissa monissa muissa tv-sarjoissa, kuten esimerkiksi Beverly Hills 90210, Frendit, Ihmemies MacGyver, Ritari Ässä, Harryn lakitupa, Kuuma piiri, Aikahyppy, Poliisipäällikkö Mannion, Eron lait, Enkelten kaupunki ja Seinfeld. ==Elokuvia== * Metsästäjä 1980 * Psykopaatin jäljillä 1986 * Sademies 1988 * Tuli kintereillä 1988 * Keskiyön uhrit 1991, tv-elokuva * Suorana kuolemansellistä 1992, tv-elokuva * Palkkamurhaajan paluu 1999 * Panttivanki 2005 * American dreamz 2006 ==Yksityiselämä== Roberts on naimisissa Pamela Freyn kanssa. ==Lähteet== * Best Michael D. Roberts Movies List Ranker.com. ==Aiheesta muualla== * Luokka:Yhdysvaltalaiset näyttelijät Luokka:Vuonna 1947 syntyneet Luokka:Elävät henkilöt
New

New on Paul McCartneyn vuonna 2013 julkaisema studioalbumi. Se on kuuteen vuoteen, sitten vuoden 2007 Memory Almost Fullin, McCartneyn ensimmäinen albumi, joka sisältää uutta musiikkia. New on McCartneyn aiempia albumeita äänimaailmaltaan elektronisempi, ja vaikka se edustaa perinteistä rock- musiikkia, monien kappaleiden taustalla on elektronisia vivahteita. Kriitikot kehuivat albumia vuolaasti, ja se myös menestyi kaupallisesti hyvin: se oli sekä Yhdysvaltojen että Britannian albumilistan kolmas. Myyntimääriltään New oli McCartneyn menestynein albumi sitten vuoden 1989 Flowers in the Dirtin. Albumin kaikki kappaleet ovat McCartneyn itse tekemiä, mutta muutamat niistä on kirjoitettu yhdessä albumin tuottajien kanssa. Albumilta julkaistiin kaksi singleä, nimikappale "New" ja "Queenie Eye". New nousi Suomen virallisen listan sijalle 27.Musiikkituottajat: Paul McCartney – New == Kappaleet == # # # # # # # # # # # # === Deluxe & keräilijä painosten bonuskappaleet === # * # === Japanin bonuskappale === # * === Keräilijä painoksen bonuslevy === # # # # # # # == Arvostelut == * Allmusic: Allmusic review * Entertainment Weekly: A–Entertainment Weekly * Metacritic: 77/100Metacritic aggregate * Nuorgam: 66/10 * Pitchfork Media: 7.8/10Pitchfork Media * Rolling Stone: Rolling Stone * Soundi: == Lähteet == Luokka:Vuoden 2013 albumit Luokka:Paul McCartneyn albumit
Fenestra

Fenestra Oy oli suomalainen ikkuna- ja ovivalmistaja, joka perustettiin 1992 ja haettiin konkurssiin tammikuussa 2014.Ikkunayhtiö Fenestra jätti konkurssihakemuksen, Taloussanomat 28.1.2014. Fenestra-merkin käyttöä jatkoi Viron-tytäryhtiö, joka kertoi maaliskuussa 2019 laajentavansa tuotantoaan Viron Harjumaasta Suomen Loimaalle ostettuaan sieltä Domus-yhtiöiden entisen tehtaan. Fenestra syntyi vuonna 1992, kun Paloheimon ikkunateollisuus ja Rakennusliike Puolimatkan Parma-ikkunat yhdistettiin. Fenestra siirtyi 1997 kokonaan Paloheimolle, joka kuitenkin luopui kaikesta teollisuudestaan 2000-luvulla. Fenestra kuului 1990-luvulla Pohjoismaiden suurimpiin ikkunoiden ja parvekeovien valmistajiin.Fenestra Oy , Paloheimo Oy vuosikertomus 1999, sivu 6. Fenestra valmisti noin 250 000 ikkunayksikköä ja noin 330 000 ovea vuosittain.Fenestra, Innofactor. Viitattu 28.1.2014. Vuonna 2012 Fenestra Groupin liikevaihto oli 92 miljoonaa euroa. Vuonna 2013 Fenestralla oli Suomessa 335 ja Virossa 77 työntekijää. Vuonna 2012 Fenestra lakkautti Forssan-tehtaansa, mikä merkitsi 106 työntekijän irtisanomista. Vuonna 2013 yritys myi sisäoviliiketoimintansa ja sen mukana Alavudella ja Posiolla toimineet tehtaansa Taaleritehtaan omistamalle Mattiovelle.Yrityskaupat , Talouselämä 1/2014. Viitattu 28.1.2014. Fenestran Viitasaaren-tehtaan osti konkurssipesältä Kaskipuu Oy. Fenestran muut tehtaat toimivat Kuopiossa ja Tallinnassa.Fenestra päätti lakkauttaa Forssan tehtaan, Taloussanomat 20.8.2012. Viitattu 28.1.2014.Ikkuna- ja ovivalmistaja Fenestra konkurssiin, Yle Talous 28.1.2014. Viitattu 28.1.2014. Fenestra Groupin omistajina toimivat yhtiön päärahoittajat Nordea ja Pohjola Pankki sekä Martti Paloheimo. ==”Uusi” Fenestra== Konkurssin yhteydessä Viron Fenestran osti sen toimiva johto ja jatkoi ikkunatuotantoa Fenestra-tuotemerkillä tehtaassaan Harjumaassa. Vuonna 2019 enemmistön (60 %) tästä yrityksestä omisti baltialainen sijoitusrahasto Livonia Partners. Maaliskuussa 2019 yritys kertoi ostavansa Domus-yhtiöiden konkurssipesältä Loimaan-tehtaan ja laajentavansa ikkunatuotantoa Virosta sinne. ==Lähteet== Luokka:Suomalaiset rakennustuotevalmistajat Luokka:Entiset suomalaiset teollisuusyritykset Luokka:Rakentamisen tuotemerkit Luokka:Virolaiset yritykset
Orivirta

Orivirta on salmi Savonrannalla Saimaan vesistössä. Se yhdistää Paasiveden Pyyveden ja Enonveden kautta Haukiveteen.WSOY Iso tietosanakirja 7, s. 68, WSOY 1997 ISBN 951-0-20163-4 == Lähteet == Luokka:Saimaa Luokka:Oriveden–Pyhäselän alue Luokka:Savonranta
Mä tahdon tietää mitä rakkaus on

”Mä tahdon tietää mitä rakkaus on” on suomalaisartisti Stina Girsin kappale hänen Labyrintti-albumilta. Sony Music Entertainment julkaisi kappaleen albumin ensimmäisenä singlenä 24. tammikuuta 2014. Kappaleen ovat säveltäneet Samu Vatanen ja Pekko Haimi, sekä sanoittanut Annika Tello. Artisti itse on kertonut kappaleen liittyvän hänen taannoiseen elämäntilanteeseen sekä kertovan taistelusta, jonka kävi läpi itsensä kanssa uuden elämän aloittamiseksi. Kappaleelle on tehty myös Ville Juurikkalan ohjaama musiikkivideo, joka julkaistiin videopalvelu YouTubessa singlen julkaisupäivänä. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista – Radiolista 82 ==Lähteet== Luokka:Vuoden 2014 kappaleet Luokka:Suomalaiset popkappaleet
Saturday Night Wrist

Saturday Night Wrist on alternative metal -yhtye Deftonesin viides studioalbumi, joka julkaistiin vuonna 2006. Albumin teko oli erittäin stressaava yhtyeelle, kestäen yli 2 vuotta ja rasittaen yhtyeen sisäisiä suhteita. Albumin tekoon vaikutti myös solisti Chino Morenon ongelmat avioliitossa ja huumeiden kanssa, sekä yhtyeen jäsenten erilaiset sivuprojektit, kuten Morenon Team Sleep, jonka debyyttialbumia hän työsti nauhoitusten välissä, johtaen taukoon muun yhtyeen osalta. Albumi ei menestynyt kaupallisesti yhtä hyvin kuin yhtyeen kaksi aikaisempaa albumia, mutta sai tästä huolimatta pääosin hyviä arvioita kriitikoilta. Albumi on viimeinen yhtyeen basisti Chi Chengin kanssa julkaistu albumi, ennen kohtalokasta auto-onnettomuutta vuonna 2008. Onnettomuus jätti Chengin koomaan, johtaen lopulta kuolemaan huhtikuussa 2013. Chengin paikkaajaksi otettiin yhtyeen vanha tuttu Sergio Vega. Albumi nousi Suomen virallisen listan sijalle 33. ==Kappaleet== Kappaleet Deftonesin säveltämiä ellei toisin huomauteta. "Pink Cellphone" -kappaleen sensuroidun version kesto on 3:54. ;Bonuskappaleet * "Drive" (Ric Ocasek) – 4:50 (iTunes bonus track) (The Cars cover, performed with Shaun Lopez) == Kokoonpano == * Abe Cunningham – rummut * Chi Cheng – basso, taustalaulu * Stephen Carpenter – kitara, rummut kappaleessa "U,U,D,D,L,R,L,R,A,B,Select,Start" * Chino Moreno – laulu, kitara * Frank Delgado – koskettimet, samplaus === Vierailevat muusikot === * Annie Hardy – puhe kappaleessa "Pink Cellphone" * Serj Tankian – laulu kappaleessa "Mein" == Arvostelut == * Metacritic: 72/100Metacritic aggregate * Allmusic: Allmusic review * The A.V. Club: B+The A.V. Club * Alternative Press: * Blabbermouth: 8/10Blabbermouth * Desibeli.net: Desibeli.net * Entertainment Weekly: BEntertainment Weekly * Imperiumi: 7½/10 * Rolling Stone: Rolling Stone * Soundi: Soundi == Lähteet == == Aiheesta muualla == * Saturday Night Wrist discogs.com -sivustolla Luokka:Vuoden 2006 albumit Luokka:Deftonesin albumit
Geberit Production

Geberit Production Oy on sveitsiläiseen Geberit-konserniin kuuluva suomalainen saniteettikalusteiden valmistaja. Se valmistaa wc-istuimia, pesualtaita ja muita keraamisia kylpyhuonekalusteita. Yrityksen liikevaihto vuonna 2017 oli 36 miljoonaa euroa, ja se työllisti tehtaallaan Tammisaaressa Raaseporissa keskimäärin 161 henkilöä. Geberit Production Oy valmistaa keramiikkaa pääasiassa IDO-tavaramerkillä, jolla on pitkät perinteet. Alkuna on Arabian tehdas ja sen Helsingin keramiikkatehdas, joka perustettiin 1873. Seuraavana vuonna 1874 tehtaalla aloitettiin saniteettikeramiikan valmistus. Arabia lanseerasi 1932 Elo-wc-istuimen, jossa oli ensimmäisenä maailmassa vesisäiliö kiinni istuimessa. Tehdas oli pitkään ainoa pohjoismainen saniteettikeramiikan valmistaja. Tuotannon kasvaessa tilat Arabianrannassa kävivät ahtaiksi ja uusi tuotantolaitos rakennettiin vuonna 1969 Tammisaareen. Uudeksi suoraksi omistajaksi tuli Wärtsilä ja tehdas aloitti toimintansa nimellä Oy Wärtsilä Ab, Tammisaaren Posliini.Ido tänään Sanitec syntyi vuonna 1990 Wärtsilän tytäryhtiöksi, kun suomalaista saniteettiposliiniteollisuutta järjesteltiin uudelleen. Perinteinen tuotemerkki Arabia sulautettiin IDOon, ja vuonna 1992 Sanitecin Suomen-liiketoiminta yhtiöitettiin IDO Kylpyhuone Oy:ksi.Historia , IDO Kylpyhuoneet Oy. Viitattu 28.1.2014. Sanitec listautui 1999 Helsingin pörssiin. Wärtsilä myi Sanitecin vuonna 2001 saksalaiselle pääomasijoittaja BC Partnersille, joka myi Sanitecin edelleen EQT:lle vuonna 2005. Sanitec- konsernin emoyhtiö Sanitec Abp listautui Tukholman pörssiin 2013. Vuonna 2015 IDO siirtyi osaksi sveitsiläistä Geberit-konsernia ja nimeksi tuli Geberit Production Oy. == Lähteet == == Aiheesta muualla == * IDO * Sanitec Oyj:n pörssihistoriaa Pörssitiedon nettisivuilla Luokka:Entiset suomalaiset pörssiyhtiöt Luokka:Posliinitehtaat Luokka:Suomalaiset rakennustuotevalmistajat Luokka:Wärtsilä
Henrik Ehrnrooth (toimitusjohtaja)

Henrik Georg Fredrik Ehrnrooth (s. 12. helmikuuta 1969 Joensuu) on suomalainen ekonomi, joka työskenteli Kone Oyj:n toimitusjohtajana 1. huhtikuuta 2014 alkaen 31. joulukuuta 2023 asti. Hänestä tuli yhtiön toimitusjohtaja, kun Matti Alahuhta vetäytyi tehtävästä. Ehrnrooth valmistui vuonna 1994 diplomiekonomiksi Svenska handelshögskolanista. Hän on toiminut eri tehtävissä muun muassa Goldman Sachsilla ja UBS:llä. Koneen talousjohtajana oli vuodesta 2009. Hän on ERTI:n (Euroopan teollisuusjohtajien pyöreä pöytä) jäsen.http://ert.eu/members Ehrnrooth valittiin 2011 Vuoden Talousjohtajaksi. Henrik Ehrnrooth on vuorineuvos Georg Ehrnroothin poika. == Katso myös == * Ehrnrooth-suku ==Lähteet== Luokka:Vuonna 1969 syntyneet Luokka:Elävät henkilöt Luokka:Suomalaiset yritysjohtajat Luokka:Suomalaiset aateliset Luokka:Kone
Seremban

Seremban on kaupunki Länsi-Malesian länsiosassa. Se on Negeri Sembilanin osavaltion pääkaupunki. Kaupungissa asuu noin 555 000 asukasta. ==Lähteet== Luokka:Malesian kaupungit
Amorinkaari

Amorinkaari on ihmisten kasvoissa oleva piirre, jossa ylähuulen kaksoiskaaren sanotaan muistuttavan roomalaisen jumalan Amorin jousta. Kaikilla ei kuitenkaan ole yhtä selvää amorinkaarta kuin toisilla. Kasvoissa on kaksi amorinkaarta. Luokka:Huulet